ผู้ถือหุ้น JR โหวตปันผล 0.14 บ. พร้อมจับมือพันธมิตร ลุย Green Energy ต่อยอดธุรกิจ
ผู้ถือหุ้น JR โหวตผ่านปันผล 0.14 บ./หุ้น เตรียมจ่ายเงิน 17 พ.ค.65 ผู้บริหารตั้งเป้ารายได้ปี 65 โต 20% สร้างสถิติสูงสุดใหม่ต่อเนื่อง พร้อมจับมือพันธมิตร ลุย Green Energy ต่อยอดธุรกิจ
ผู้ถือหุ้น JR โหวตผ่านปันผล 0.14 บ./หุ้น เตรียมจ่ายเงิน 17 พ.ค.65 พร้อมจับมือพันธมิตร ลุย Green Energy ต่อยอดธุรกิจ
27 เม.ย. 2565

นายนนทิกร กาญจนะจิตรา ประธานกรรมการ และ นายจรัญ วิวัฒน์เจษฎาวุฒิ ประธานเจ้าหน้าที่บริหาร  บริษัท เจ.อาร์.ดับเบิ้ลยู. ยูทิลิตี้ จำกัด (มหาชน) หรือ JR  พร้อมคณะกรรมการและคณะผู้บริหาร ถ่ายภาพร่วมกันหลังการประชุมสามัญผู้ถือหุ้นประจำปี 2565 โดยผู้ถือหุ้นมีมติอนุมัติจ่ายปันผลเป็นเงินสดในอัตรา 0.14 บาทต่อหุ้น ขึ้นเครื่องหมาย XD วันที่ 25 เม.ย.2565 เตรียมรับเงิน 17 พ.ค.2565
ขณะที่แนวโน้มผลงานปี 65 โต 15-20% สร้างสถิติสูงสุดใหม่ต่อเนื่อง จ่อคว้างานใหญ่ย้ายสายไฟฟ้าอากาศเป็นสายไฟฟ้าใต้ดินโครงการรถไฟฟ้าสายสีเหลือง-ชมพู เฟส 2 หนุน Backlog ทะลุ 1 หมื่นล้านบาท พร้อมจับมือพันธมิตรลุย Green Energy ต่อยอดธุรกิจ